Oficialusis leidinys L 061 , 10/03/1999 p. 0016 - 0022



Komisijos reglamentas (EB) Nr. 516/1999 1999 m. kovo 9 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 2261/98 [2], ypač į jo 9 straipsnį, kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais motyvais; kadangi pripažįstama, kad atsižvelgiant į Bendrijoje taikomas priemones, susijusias su dvigubos kontrolės sistemomis, ir į Bendriją importuojamų tekstilės produktų išankstine ir retrospektyvia priežiūra pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 82/97 [4], 12 straipsnio 6 dalies nuostatas, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento, turėtojas gali dar 60 dienų ja remtis; kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės produktų išankstine ir retrospektyvia priežiūra, pagal Reglamento (EEB) Nr. 2913/92 12 straipsnio 6 dalies nuostatas valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento, dar galima remtis 60 dienų. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. kovo 9 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 292, 1998 10 30, p. 1. [3] OL L 302, 1992 10 19, p. 1. [4] OL L 17, 1997 1 21, p. 1. -------------------------------------------------- PRIEDAS Prekių aprašymas | Klasifikavimas KN kodas | Motyvai | (1) | (2) | (3) | 1.Ledo ritulio pirštinė, kurios viršutinė dalis turi apsauginį pamušą ir yra padengta neaustine medžiaga. Pirštinė iš abiejų pusių padengta plastiku uždengiant visą paviršiaus plotą.Delninė dalis pasiūta iš neaustinių poliamido mikropluoštų. Dalys tarp pirštų, išskyrus nykštį, pasiūtos iš vienspalvio megzto audinio.(Žr. nuotrauką Nr. 573) | 39262000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės b punktu, 56 skirsnio 3 pastabos b punktu bei KN kodus 3926 ir 39262000 atitinkančiais prekių aprašymais. Taip pat žr. SS paaiškinimų 9506 pozicijos paaiškinimus. Viršutinė pirštinės dalis atlieka apsauginę funkciją ir ji suteikia gaminiui esminę charakteristiką. | 2.Vienspalvis tiesaus kirpimo lengvas laisvas megztas drabužis (100 % medvilnės), dengiantis kūną iki šlaunų vidurio (bendras ilgis: 96 cm). Jis yra su apvalia laisva kaklo iškirpte ir trumpomis rankovėmis. Drabužio apačia ir rankogaliai yra apkraštuoti, o jo apačioje iš šonų yra maždaug 8 cm ilgio skeltukai.Drabužio priekyje yra siuvinėjimas.(Suknelė)(Žr. nuotrauką Nr. 578) | 61044200 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 6104 ir 61044200 atitinkančiais prekių aprašymais. Taip pat žr. Kombinuotosios nomenklatūros paaiškinimus, susijusius su KN kodais 61044100-61044900. Drabužis negali būti klasifikuojamas kaip naktiniai marškiniai, kadangi dėl savo faktinių savybių jis gali būti dėvimas ir gulint lovoje, ir kitu metu, todėl laikytina, kad šis drabužis neskirtas vien tik arba daugiausia dėvėti kaip naktinis rūbas. Dėl savo ilgio šis drabužis negali būti klasifikuojamas pagal KN kodą 6109. | 3.Vienspalvis drabužis, pasiūtas iš lengvai plisuoto megzto audinio (100 % poliesterio), kurio vidutinis linijinis tankis yra daugiau kaip 10 kilpų centimetre, skirtas viršutinei kūno daliai uždengti ir siekiantis klubus. Šis tiesaus kirpimo drabužis yra trumpomis rankovėmis, o jo apatinis kraštas yra apsiūtas.Drabužio kaklo iškirptė yra apvali ir prigludusi, iš nugaros jis šiek tiek prakirptas ir susegamas saga.(Palaidinukė)(Žr. nuotrauką Nr. 575) | 61062000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 61 skirsnio 4 pastaba bei KN kodus 6106 ir 61062000 atitinkančiais prekių aprašymais. Taip pat žr. Kombinuotosios nomenklatūros paaiškinimus (6106 pozicijos paaiškinimus). | 4.Megztas laisvas dvispalvis drabužis trumpomis rankovėmis ir be apykaklės, pasiūtas iš plisuoto lengvo sintetinių tekstilinių pluoštų audinio (100 % poliesterio), skirtas viršutinei kūno daliai uždengti iki klubų.Priekyje jis pasiūtas iš dviejų palų, sujungtų paauksuota metaline grandine, užkabinta už dviejų dekoratyvinių sagų.Drabužio nugaroje nuo iškirptės žemyn padaryta prakarpa, kuri susegama saga.Drabužis su petukais, o rankogaliai ir drabužio apatinis kraštas yra apsiūti.Per visą drabužio priekį į palaidinės vidų yra įsiūtas intarpas.Šio intarpo spalva skiriasi nuo likusio drabužio spalvos ir jis yra su apvalia kaklo iškirpte.(Palaidinukė)(Žr. nuotrauką Nr. 577) | 61062000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 61 skirsnio 9 pastaba bei KN kodus 6106 ir 61062000 atitinkančiais prekių aprašymais. Taip pat žr. Kombinuotosios nomenklatūros paaiškinimus, susijusius su 6106 pozicija. | 5.Vienspalvis tiesaus kirpimo drabužis, pasiūtas iš lengvai plisuoto megzto audinio (100 % poliesterio), skirtas viršutinei kūno daliai uždengti ir siekiantis klubus. Drabužis be rankovių, prakarpos rankoms yra apvalios.Drabužis yra su apvalia kaklo iškirpte be susegimo. Iškirptės ir prakarpų rankoms kraštai yra palenkti. Apatinis kraštas yra apsiūtas.(Liemenė)(Žr. nuotrauką Nr. 576) | 61099030 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 61 skirsnio 2 papildomąja pastaba bei KN kodus 6109, 610990 ir 61099030 atitinkančiais prekių aprašymais. | 6.Ledo rituliui naudojama pirštinė.Pirštinės viršutinė dalis yra su apsauginiu pamušu. Išorinis megztas audinys yra iš sintetinių pluoštų (poliesterio). Delninė dalis pasiūta iš neaustinių poliamido mikropluoštų.(Žr. nuotrauką Nr. 574) | 61169300 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės b punktu bei KN kodus 6116 ir 61169300 atitinkančiais prekių aprašymais. Taip pat žr. SS paaiškinimų 9506 pozicijos paaiškinimus. Pirštinės viršutinė dalis atlieka apsauginę funkciją, kuri suteikia pirštinei esminę charakteristiką. | 7.Languotas laisvas austas drabužis (100 % medvilnės), skirtas viršutinei kūno daliai uždengti ir siekiantis klubus. Jis yra tiesaus kirpimo, turi trumpas rankoves ir apykaklę su kitokios medžiagos atvartais. Rankogaliai ir drabužio apačia yra apsiūti.Pro apsiuvą yra praverta plona virvelė. Drabužis iš šonų turi du maždaug 7 cm ilgio skeltukus.Drabužis visas susegamas sagomis priekyje, kairę pusę užmetus ant dešinės. Krūtinės aukštyje yra įsiūtos dvi kišenės, kurias galima užtraukti užtrauktuku.(Marškiniai)(Žr. nuotrauką Nr. 579) | 62052000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 62 skirsnio 8 pastaba bei KN kodus 6205 ir 62052000 atitinkančiais prekių aprašymais. Plona virvelė neatlieka jokios funkcijos ir ji neturi jokios įtakos drabužio kaip vyriškų marškinių klasifikavimui. | 8.Lengvas ir ypač laisvas tiesaus kirpimo drabužis iš 0,2 mm storio marginto blizgaus "krepsatininio" audinio (87 % poliesterio ir 13 % medvilnės), turintis apykaklę su atvartais ir banguotą apatinį kraštą, skirtas viršutinei ir apatinei kūno daliai uždengti bei siekiantis aukščiau kelių (bendras ilgis = 95 cm).Jis yra su ilgomis plačiomis rankovėmis, V raidės formos iškirpte (trikampe apykakle), priekyje visas susagstomas sagomis, dešinę pusę užmetus ant kairės.Drabužis taip pat turi krūtinės aukštyje prisiūtą kišenę. Prie apykaklės, rankogalių ir virš kišenės prisiūti blizgaus vienspalvio "krepsatininio" audinio gabalai.(Naktiniai marškiniai)(Žr. nuotrauką Nr. 569) | 62082200 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 2 subpozicijų pastabos A punktu, 62 skirsnio 1 ir 8 pastabomis bei KN kodus 6208 ir 62082200 atitinkančiais prekių aprašymais. Atsižvelgiant į drabužio: bendrą išvaizdą,ypač laisvą sukirpimą,ilgas plačias rankoves,banguotą apatinį kraštą,blizgų "krepsatininį" audinį, iš kurio jis pasiūtas,ir tai, kad jis suteikia tam tikro patogumo jį vilkint, drabužis turi būti klasifikuojamas kaip naktiniai marškiniai. | 9.Dviejų drabužių, supakuotų mažmeninei prekybai, rinkinys, kurį sudaro:a)lengvas ir ypač laisvas tiesaus kirpimo drabužis iš 0,5 mm storio marginto raštais blizgaus "krepsatininio" audinio (83 % poliesterio ir 17 % medvilnės), turintis apykaklę su atvartais, skirtas viršutinei kūno daliai uždengti iki klubų (bendras ilgis = 76 cm).Jis yra su ilgomis plačiomis rankovėmis, V raidės formos iškirpte (trikampe apykakle), priekyje visas susagstomas sagomis, dešinę pusę užmetus ant kairės.Drabužis taip pat turi krūtinės aukštyje prisiūtą kišenę, du skeltukus iš šonų. Prie apykaklės, rankogalių ir virš kišenės prisiūti blizgaus vienspalvio "krepsatininio" audinio gabalai;b)lengvos laisvos tiesaus kirpimo kelnės, pasiūtos iš 0,5 mm storio blizgaus vienspalvio "krepsatininio" audinio (83 % poliesterio ir 17 % medvilnės), siekiančios nuo juosmens iki kulkšnių, be susegimo ties juosmeniu. Šis drabužis ties juosmeniu sutraukiamas elastine juosta, o klešnių galai yra apsiūti.(Pižama)(Žr. nuotraukas Nr. 570 A ir 570 B) | 62082200 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 2 subpozicijų pastabos A punktu, 62 skirsnio 1 ir 8 pastabomis bei KN kodus 6208 ir 62082200 atitinkančiais prekių aprašymais. Taip pat žr. Kombinuotosios nomenklatūros paaiškinimus, susijusius su KN kodais 62082100-62082900. Atsižvelgiant į drabužių: bendrą išvaizdą,ypač laisvą sukirpimą,ilgas plačias rankoves,blizgų "krepsatininį" audinį, iš kurio jie pasiūti,ir tai, kad jie suteikia tam tikro patogumo juos vilkint, šie drabužiai turi būti klasifikuojami kaip pižama. | 10.Ledo ritulio arba gatvės ritulio vartininko pirštinė, paprastai dėvima ant kairės rankos.Tai yra pusiau kumštinė pirštinė, kuria vartininkas gaudo kamuolį (arba ritulį). Ji turi pamušą iš abiejų pusių, o viduje yra pirštams skirti atskiri skyriai. Nykštį ir smilių skiria raiščių tinklelis (KN pozicija 5607). Viršutinė pirštinės dalis pasiūta iš megztų cheminių pluoštų. Delninė dalis pasiūta iš neaustinių poliamido mikropluoštų, kurios išorinis paviršius yra padengtas plastikine medžiaga.(Žr. nuotrauką Nr. 572). | 62160000 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės b punktu bei KN kodą 62160000 atitinkančiu prekės aprašymu. Taip pat žr. SS paaiškinimų 9506 pozicijos paaiškinimus. Klasifikavimas nustatomas pagal tekstilinę medžiagą, iš kurios pasiūta pirštinės delninė dalis. | +++++ TIFF +++++ | | | +++++ TIFF +++++ | | | +++++ TIFF +++++ | | | --------------------------------------------------